Σαλάτα με ντάκο, ντομάτα, γλιστρίδα και κάππαρη
Χορταστική και δροσιστική σαλάτα με ντάκο, μπόλικες ώριμες ντομάτες και καλοκαιρινά χόρτα και μυρωδικά.
25 μικροί ντάκοι, σπασμένοι σε 2- 3 κομμάτια ο καθένας, 3 ώριμες ντομάτες, τριμμένες στο χοντρό μέρος του τρίφτη, 3 ματσάκια γλιστρίδα, καθαρισμένη, τα φυλλαράκια από 1/2 ματσάκι μαϊντανό, ψιλοκομμένα, 3 κουτ. σούπας κάππαρη, ξεπλυμένη, 1 μεγάλο ξερό κρεμμύδι, κομμένο σε ψιλά καρέ, 2 μικρές καυτερές πιπεριές κέρατο, χωρίς τα σπόρια, κομμένες σε λεπτές ροδέλες, ή 1 μεγάλη πιπεριά κέρατο (όχι καυτερή), σε ροδέλες, 150- 200 ml ελαιόλαδο, 20 ml ξίδι από κόκκινο κρασί, αλάτι, πιπέρι φρεσκοτριμμένο
Για να φτιάξουμε σαλάτα με ντάκο, ντομάτα, γλιστρίδα και κάππαρη, χοντροκόβουμε τη γλιστρίδα και την πλένουμε σε μια λεκάνη με νερό και λίγο ξίδι. Την αφήνουμε να στραγγίξει και τη στεγνώνουμε είτε με τον ειδικό στεγνωτήρα σαλάτας είτε πάνω σε πετσέτα. Σε ένα μεγάλο μπολ βάζουμε τα παξιμάδια, τις ντομάτες, τη γλιστρίδα, το κρεμμύδι, την κάππαρη, την πιπεριά, το μαϊντανό, αλάτι (με μέτρο) και πιπέρι. Ανακατεύουμε, περιχύνουμε με το λάδι και το ξίδι, και σερβίρουμε τη σαλάτα με ντάκο, ντομάτα, γλιστρίδα και κάππαρη.
Μαϊντανός,Ντομάτα